### 6.     Beslutning om anlægsbevilling til udvendig vedligeholdelse af kommunale ejendomme i 2019

**Åbent**

Sagsnr.: 326-2018-34949       J.nr.: 82.00.00           Dokumentnr.:
326-2018-311605

**Sagstype**

Beslutning.

**Resume og sagens baggrund**

På investeringsoversigten for 2019 er der afsat et
rådighedsbeløb på 11,354 mio. kr. til at udføre registrerede
vedligeholdelsesopgaver på kommunens ejendomme. Der er i 2014 opgjort et
vedligeholdelsesbehov på i alt cirka 70 mio. kr. i de kommunale ejendomme. Der
søges om anlægsbevilling til det samlede rådighedsbeløb på 11,354 mio. kr. udvendig
vedligeholdelse i 2019.

**Indstillinger**

Direktøren indstiller, at der gives en anlægsbevilling på
11,354 mio. kr. finansieret af rådighedsbeløbet til udvendig vedligeholdelse i
2019.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for 2019 er der afsat et
rådighedsbeløb på 11,354 mio. kr. til udvendig vedligeholdelse af kommunens
ejendomme. Sammen med driftsbudgettet på cirka 13,5 mio. kr. til mere ad hoc
vedligeholdelse og øvrige driftsposter udgør det den samlede ramme til
udvendige vedligeholdelse af kommunens ejendomme.

*Ejendommenes tilstand*

[adresse] ejendomme har en vedligeholdelsesmæssig
tilstand, der samlet set ligger under middel. Det samlede vedligeholdelsesbehov
er i 2014 opgjort til cirka 70 mio. kr. Det svarer til det beløb, der kræves,
hvis samtlige ejendomme skulle bringes op til en middel tilstand.

I den årlige prioritering afsættes de enkelte projekters
forventede økonomi. I det videre arbejde med projekterne bliver økonomien
vurderet nærmere og kvalificeres endeligt i forbindelse med indhentning af
tilbud. Det har en betydning for den samlede vurdering af
vedligeholdelsesbehovet.

*Ejendomsstrategi*

I forbindelse med vedtagelse af budgetaftalen for 2016-2022
blev det besluttet at arbejde med optimering af kommunens ejendomsmasse.
Indsatsen omtales også som kloge kvadratmeter. For at arbejde med kloge
kvadratmeter er der behov for at skabe overblik over, hvilke ejendomme, der
satses på i fremtiden. Det medfører et behov for at fokusere på vedligeholdelsen
i disse ejendomme.

De ejendomme, der satses på, skal afspejle de kerneopgaver,
der arbejdes med på de forskellige fagområder. Prioriteringen af ejendommen bør
altså hvile på de behov, der er på disse områder.

*Opgaver*

I det følgende beskrives nogle af de typiske
vedligeholdelsesopgaver, der er i [adresse] ejendomme.

·
Tagudskiftninger: Kommunen har mange ældre ejendomme med
nedslidte tage flere steder. Utætte tage har direkte konsekvenser for
anvendelsen af ejendommene. Der er registreret behov for
tagudskiftninger/reparationer for cirka 20 mio. kr.

·
Ydervægge: Afgørende for bygningens restlevealder. Der er
registreret behov for vedligehold for cirka 9 mio. kr.

·
 Tekniske
installationer: Et af de omfattende vedligeholdelsesområder er de tekniske
installationer (for eksempel vand, varme, ventilation, kloak med videre). Her
er der registreret behov for vedligehold for cirka 20 mio. kr.

·
Indeklima: Der er stigende fokus på indeklimaforhold i kommunale
ejendomme. Det mærkes dels ved henvendelser fra brugere af ejendommene, og dels
via påbud fra Arbejdstilsynet om forbedring af indeklima. Påbuddene og ønskerne
fra brugerne betyder i mange tilfælde et behov for etablering eller ombygning
af ventilationsanlæg.

·
Brandsikkerhed: Der er udarbejdet et overordnet overblik over
kommunens automatiske brandalarmeringsanlæg (ABA-anlæg) i 2018. Det viser et
behov for udskiftning og opgradering for op til cirka 9 mio. kr. Direktionen
har i forbindelse med budgetseminaret anbefalet, at indsatsen gennemføres over
en årrække og finansieres via anlægsbudgettet til udvendig vedligeholdelse.

·
Mindre registreret vedligehold: Foruden ovenstående større
indsatser er der en lang række mindre puljer af opgaver. Disse er registreret
på den enkelte ejendom, og bør indgå i prioriteringen på lige fod med
ovenstående opgaver.

I prioriteringen af opgaverne, arbejdes ud fra følgende
principper:

·         Personsikkerhed

·         Myndighedskrav

·         Bygninger
der satses på

·         Andre
bygningsforbedringer i forbindelse med vedligehold (for eksempel
efterisolering)

·         [adresse]
vedligehold

·         Kosmetisk
vedligehold

*Det videre forløb*

På baggrund af ovennævnte foretages en mere konkret
prioritering i Teknik- og Miljøudvalget. Anlægsarbejderne forventes udført i
2019.

**Økonomiske konsekvenser**

Der er afsat et rådighedsbeløb på 11,354 mio. kr. til
udvendig vedligeholdelse i 2019. Det bemærkes, at restrådighedsbeløbet herefter
udgør 0 kr.

[adresse] bemærkninger er indarbejdet i sagen.